Coba ceritain soal Al-Zahrawi dalam bahasa jawa

Al-Zahrawi ya iku penemu lelara hemofhilia lan pelopor pembedahan modern. Al-Zahrawi lair taun 936 ing Cordoba, Andalusi (spanyol). Jeneng lengkape ya iku Abu al-Qasim Khalaf ibn Abas Al-Zahrawi. Dhèwèké dikenal minangka dhokter ahli bedhah kang urip ing mangsa Khalifah Abdur Rahman II ing Cordiva, Spanyol. Akèh penemuan kang didadèkaké rujukan déning kadhokteran modern nganti sperene. Wong Barat, lumrahé nyebut dhèwèké kanthi aran AlBucais utawa Albucasis. Al-Zahrawi ora mung dhokter bedhah biyasa, dhèwèké uga sawijining ilmuwan kang nemu warna-warna piranti bedhah kang dadi prototipe piranti bedhah modern. Werna-warna penemuane ana ing sawijining karya ensiklopedia monumental kanthi irah-irahan At-Tasrifliman “Arjaza ‘an at-Ta’lif (buku Pedoman Kedhokteran) kang kandele 1500 kaca.

Ing buku iki, Al-Zahrawi ngrembag babagan cara-cara bedhah. Dhèwèké uga nglompokake 325 lelaran, tandha-tandha, sarta cara nambanine. Jilid kang pungkasan ngemot pirang-pirang diagram lan gambar kang cacahé punjul 200. Buku iki diterjemahake kanthi basa latin déning Gherard of Cremona. Saliyané iku, buku iki uga diterjemahake nganggo basa Inggris, Prancis, lan Yahudi. Nganti seprene buku iki isih dadi rujukan wigati ing kurikulum kadhokteran Éropah. Al-Zahrawi tinggal dunya taun 1013 kanthi ninggal gagasan wigati ngenani kadhokteran.